
ΠΕΡΙΕΧΟΜΕΝΑ 


ΑΝΑΔΑΣΩΣΕΙΣ 

ΑΠΟΦΑΣΕΙΣ 

Κύρηξη αναδασωτέας έκτασης (55,340) στρεμμάτων στη θέση 
«Ζηρέϊκα και Μούριζες», Κοινότητα Κλεινδιάς του Νομού 
Ηλείας. 1 

Κήρυξη ως αναδασωτέας έκτασης 320,00 τ.μ. στη θέση «Μύτικας» 
της κοινότητας Ισθμιας του Νομού Κορινθίας. 2 

Κήρυξη αναδασωτέας έκτασης 780 μ2 στη θέση Οικονομάκη Κοι¬ 
νότητας Πακίων Νομού Λακωνίας. 3 

ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 


Καθορισμός των ορίων του αιγιαλού και δημιουργία ζώνης παρα¬ 
λίας στην θέση «Φουρκαριά» του Δήμου Πόρου-Τροιζηνίας μπρο¬ 
στά στην ιδιοκτησία της «ΥΔΡΑ ΒΑΥ» Α.Ε.. 1 


ΑΝΑΔΑΣΩΣΕΙΣ 

ΑΠΟΦΑΣΕΙΣ 

Αριθ. 774 (1) 

Κύρηξη αναδασωτέας έκτασης (55,340) στρεμμάτων στη θέση «Ζη- 
ρέϊκα και Μούριζες», Κοινότητα Κλεινδιάς του Νομού Ηλείας. 

Ο ΝΟΜΑΡΧΗΣ ΗΛΕΙΑΣ 

Έχοντας υπόψη: 

1. Τις διατάξεις του Ν. 3200/55 για διοικητική αποκέντρωση όπως 
τροποποιήθηκε και συμπληρώθηκε μεταγενέστερα με το Ν.Δ. 532/70 
και την 5651/85 απόφαση Ν. Ηλείας «περί παροχής εξουσιοδοτήσεως 
στους πρ/νους των Υπηρ. υπογράφειν εντολή Νομ. αποφάσεις κ.λπ.». 

2. Τις διατάξεις του άρθρου 117 παρ. 3 του Συντάγματος της χώ¬ 
ρας. 


3. Τις διατάξεις του Ν. 998/79 «περί προστασίας των Δασών κ.λπ.» 
και ειδικώτερα: 

α) Του άρθρου 41 παρ. I, β) το άρθρου 38 παρ. I, γ) Τις διαταγές του 
Υπουργείου Γεωργίας, 160417/1180/6.7.80, 18247/3049/ 
24.9.80, γ) 141823/24.2.83. 

Την αριθ. 2263/22.4.91 πρόταση του Δασαρχείου Πύργου για κή¬ 
ρυξη της δασεκτάσεως, που αναφέρεται στο θέμα, ως αναδασωτέας 
διότι η δασική βλάστηση, που την κάλυπτε, καταστράφηκε με πυρκαγιά 
στις 28 Οκτωβρίου 1990 και επιβάλλεται η εκ νέου δάσωσή της, απο¬ 
φασίζουμε: 

Κηρύσουμε αναδασωτέα, με σκοπό την επαναδημιουργία, με φυσική 
αναγέννηση, της δασικής βλάστησης που καταστράφηκε με πυρκαγιά 
την 28.10,1990 και αποτελείτο από αραιό δάσος δρυός και πρίνου. 

Η Δημόσια δασική έκταση, εμβαδού (55,340) πενήντα πέντε στρεμ¬ 
μάτων και 340 τετρ. μέτρα που βρίσκεται στη θέση «Ζηρέϊκα ή Μούρ- 
ζες» της Κοινότητας Κλεινδιάς Ν. Ηλείας. 

Προσδιορίζεται από τα στοιχεία (ΑΒΓΔΕΖΗΘΙΚΑ) και έχει όρια: 

Ανατολικά: Με αγρούς Αβραμαίων κατοίκων Κλεινδιάς και Ζήρου 
κατοίκου X. Πανοπούλου. 

Δυτικά: Με αγροτικό δρόμοι 

Βόρεια: Με αγρούς Αβραμαίων κατοίκων Κλεινδιάς. 

Νότια: Με αγρούς Αβραμαίων κατοίκου Κλεινδιάς όπως φαίνεται 
στο συνημμένο διάγραμμα που αποτελεί αναπόσπαστο μέρος της από¬ 
φασης αυτής. 

Η απόφαση αυτή να δημοσιευθεί στην Εφημερίδα της Κυβερνήσεως. 

Πύργος, 29 Απριλίου 1991 
Ο Νομάρχης 

ΓΕΡ. ΚΟΥΤΑΒΑΣ 

ΑριΟ. 718 (2) 

Κήρυξη ως αναδασωτέας έκτασης 320,00 τ.μ. στη θέση «Μύτικας» της 
κοινότητας Ισθμιας του Νομού Κορινθίας. 

Ο ΝΟΜΑΡΧΗΣ ΚΟΡΙΝΘΙΑΣ 

Έχοντας υπόψη: 

1. Τις διατάξεις του Ν. 3200/55 «Περί διοικητικής αποκεντρώ- 
σεως» όπως τροποποιήθηκε και συμπληρώθηκε μεταγενέστερα με το 

Ν.Δ.532/70. 

2. Τις διατάξεις του Ν. 998/1979 «Περί προστασίας των δασών και 
των δασικών εν γένει εκτάσεων της χώρας» και συγκεκριμένα: 

α. Του άρθρου 41 παρ. 1. 
β. Του άρθρου 38 παρ. 

3. Τις διαταγές του Υπουργείου Γεωργίας, 
α. 160417/1180/8.7.80. 

β. 182447/3049/24.9.80. 

4. Την αριθ. 1502/18.4.91 πρόταση του Δασαρχείου Κορίνθου από 
την οποία προκύπτει ότι η έκταση που αναφέρεται στο θέμα είχε, κατά 
το χρόνο της αποψιλώσεώς της που έγινε από το Γεώργιο Μιχ. Σβιρ- 
νάκη κάτοικο Αθηνών με εκχέρσωση, που στη συνέχεια περιφράχθηκε 
και τοποθετήθηκε λυόμενη οικία σε τσιμεντένια βάση, δασικό χαρα¬ 
κτήρα, κατά την έννοια του Νόμου και ως εκ τούτου επιβάλλεται ή κή¬ 


ρυξή της ως αναδασωτέας, αποφασίζουμε: 

Κηρύσσουμε αναδασωτέα, με σκοπό τη διατήρηση του χαρακτήρα 
της ως δασικής έκτασης με φυσική ή τεχνητή αναγέννηση ώστε ν’ απο¬ 
κλειστεί η διάθεση αυτής για άλλο προορισμό, τη Δημόσια δασική 
έκταση εμβαδού τριακοσίων είκοσι (320) τετραγωνικών μέτρων που 
βρίσκεται στη θέση «Μύτικας» της περιφέρειας της κοινότητας Ισθμιας 
και προσδιορίζεται από τα στοιχεία Α.Β.Γ.Δ.Α. όπως φαίνονται στο συ¬ 
νημμένο διάγραμμα, το οποίο αποτελεί αναπόσπαστο μέρος της αποφά- 
σεως αυτής και έχει όρια: 

Ανατολικά: Με δημόσια δασική έκταση. 

Δυτικά: Ομοίως. 

Βόρεια: Ομοίως. 

Νότια: Με αγροτικό δρόμο και εκείθεν με δημόσια δασική έκταση. 

Η απόφαση αυτή να ισχύσει από της κοινοποιήσεως της αρμοδίως 
(άρθρο 41 Ν. 998/79) και προ της δημοσιεύσεώς της στην εφημερίδα 
της Κυβερνήσεως (άρθρο 37 Ν. 3200/55). 

Η απόφαση αυτή να δημοσιευθεί στην Εφημερίδα της Κυβερνήσεώς. 

Κόρινθος, 25 Απριλίου 1991 

Ο Νομάρχης κ.α.α. 

ΚΩΝ/ΝΟΣ ΜΠΟΥΣΜΠΟΥΚΕΑΣ 

Αριθ. 389 ^3) 

Κήρυξη αναδασωτέας έκτασης 780 μ2 στη θέση Οικονομάκη Κοινότη¬ 
τας Παχιών Νομού Λακωνίας. 

Ο ΝΟΜΑΡΧΗΣ ΛΑΚΩΝΙΑΣ 
Έχοντας υπόψη: 

1. Τις διατάξεις του Ν. 3200/55 περί διοικητικής αποκέντρωσης, 
όπως τροποποιήθηκε και συμπληρώθηκε μεταγενέστερα με το Ν.Δ. 
532/70. 

2. Τις διατάξεις του άρθρου 117 παρ. 3 του Συντάγματος. 

3. Τις διατάξεις του Ν. 998/79 «περί προστασίας των Δασών κ.λπ.» 
και ειδικότερα: 

α) Του άρθρου 41 παρ. 1, β) του άρθρου 38 παρ. 1. 

4. Τις διαταγές του Υπουργείου Γεωργίας: 

α) 160417/1180/8.7.80, β) 182447/3049/24.9.80. 

5. Την 397/20.3.1991 πρόταση του δασαρχείου Μολάων με την 
οποία προτείνεται η κήρυξη της έκτακτης που αναφέρεται στο θέμα ως 
αναδασωτέας. 

6. Την απόφαση του Νομάρχη αποφασίζουμε: 


Κηρύσσουμε αναδασωτέα με σκοπό την αποκατάσταση με φυσική 
αναγέννηση της προϋπάρχουοας δασικής βλάστησης (αείφυλλα, πλατύ¬ 
φυλλα) που καταστράφηκε στις 2 Ιουλίου 1990 μετά από πυρκαϊά δη¬ 
μόσια έκταση εμβαδού επτακοσίων ογδόντα (780) μ2 που βρίσκεται 
στη θέση Οικονομάκη Κοινότητας Πακίων και προσδιορίζεται από τα 
στοιχεία 1.2.3.4.5-1 στο από 24.7.90 διάγραμμα του Δασαρχείου Μο¬ 
λάων και έχει όρια: 

Ανατολικά: Με ελαιαγρό και με δημ. δασική έκταση. 

Δυτικά: Με τον ασφαλτόδρομο Μολάων - Ελαίας. 

Βόρεια: Με δημόσια δασική έκταση. 

Νότια: Με δημόσια δασική έκταση και ελαιαγρό, όπως φαίνεται στο 
συνημμένο διάγραμμα που αποτελεί αναπόσπαστο μέρος της απόφασης 
αυτής. 

Η απόφαση αυτή να δημοσιευθεί στην Εφημερίδα της Κυβερνήσεως. 

Σπάρτη, 25 Απριλίου 1991 

Ο Νομάρχης 
ΦΩΤΙΟΣ ΦΑΛΙΑΓΚΑΣ 

ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Αριθ. 1031342 (4) 

Καθορισμός των ορίων του αιγιαλού και δημιουργία ζώνης παραλίας 

στην θέση «Φουρκαριά» του Δήμου Πόρου-Τροιζηνίας μπροστά στην 

ιδιοκτησία της «ΥΔΡΑ ΒΑΫ» Α.Ε. 

Ο ΝΟΜΑΡΧΗΣ ΠΕΙΡΑΙΑ 
Έχοντας υπόψη: 

1. Τις διατάξεις των άρθρων 1 μέχρι και 7 του Α.Ν. 2344/1940 
«περί αιγιαλού και παραλίας, όπως τροποποιήθηκαν και συμπληρώθη¬ 
καν με τις διατάξεις: α) του άρθρου 13 του Ν. 1078/1980 και β) του 
άρθρου 23 του Ν. 1337/1983. 

2. Τις διατάξεις της παρ. 9 του άρθρου 1 του Κεφαλαίου Β' της 
0.208/181/26.4.1982 (ΦΕΚ 214/26.4.1982 τεύχος Β’) κοινής 
απόφασης των Υπουργών Προεδρίας Κυβερνήσεως και Οικονομικών 
«Αναμόρφωση Συλλογικών Οργάνων Γνωμοδοτικής και Αποφασιστι¬ 
κής αρμοδιότητας του Υπουργείου Οικονομικών». 

3. Την από 4.10.1990 έκθεση της Επιτροπής καθορισμού των 
ορίων του αιγιαλού και παραλίας που καθόρισε τα όρια του αιγιαλού και 
της παραλίας στην περιοχή «Φουρκαριά» του Δήμου όρου-Τροιζηνίας 
και το από Αύγουστο του 1989 τοπογραφικό και υψομετρικό διά¬ 
γραμμα σε κλίμακα 1:500 του τοπογράφου μηχανικού Κων/νου Καρα- 
γιάννη, που ελέγχθηκε και θεωρήθηκε στις 14.2.90 από την Δ/νση Τε¬ 
χνικών Υπηρεσιών Νομαρχίας Πειραιά και συνοδεύει την έκθεση της 
προαναφερόμενης Επιτροπής. 

4. Την σύμφωνη γνώμη του Γενικού Επιτελείου Ναυτικού, που δια¬ 
τυπώθηκε στο Φ. 544.5/144/91/3.4.91 έγγραφό του. 

5. Τις διατάξεις του άρθρου 1 της παρ. 1 του Ν. 3200/1955 (ΦΕΚ 
97/Α/1955) «περί διοικητικής αποκεντρώσεως» σε συνδυασμό με τις 
διατάξεις του από 28.6.1955 Β. Δ/τος «περί εξαιρέσεως από της κατά 
το άρθρο 1 παρ. 1 του Ν. 3200/1955 αρμοδιότητας των Νομαρχών, 
(αντικειμένων τινών αρμοδιότητας του Υπουργού Οικονομικών» του 
Β.Δ. 704/1970 και του άρθρου 1 παρ. 5 του Π.Δ. 71/25.2.1984 
σχετικά με την μεταβίβαση αρμοδιοτήτων του Υπουργού Οικονομικών 
στους Νομάρχες και στις περιφερειακές Αρχές διανομαρχιακού επιπέ¬ 
δου. 

6. Τις διατάξεις του άρθρου 31 του Ν. 1599/86 με τις οποίες μετα- 
τρέπεται σε Νομαρχία το Διαμέρισμα Πειραιά - Νομαρχίας Αττικής και 
τις διατάξεις του άρθρου 9 του Π.Δ. 551/1988 (ΦΕΚ 259/1988 
τ.Α') «περί Οργανισμού Νομαρχιών (Οργάνωση Οικονομικών Υπηρε¬ 
σιών)», αποφασίζουμε: 

Επικυρώνουμε την από 4 Οκτωβρίου 1990 έκθεση Επιτροπής καθο¬ 
ρισμού των ορίων του αιγιαλού και παραλίας, καθώς και το από Αύγου¬ 
στο του 1989 τοπογραφικό και υψομετρικό διάγραμμα που την συνο¬ 
δεύει, το οποίο συντάχθηκε από τον τοπογράφο-μηχανικό Κων. Καρα- 
γιάννη, με κλίμακα 1:500 και ελέχθηκε και θεωρήθηκε την 14.2.90 
από την Δ.Τ.Υ. Νομαρχίας Πειραιά, επί του οποίου η παραπάνω επι¬ 
τροπή με κόκκινη γραμμή καθόρισε τα όρια του αιγιαλού στη θέση 
«Φουρκαριά» του Δήμου Πόρου-Τροιζηνίας, μπροστά στην ιδιοκτησία 
της «ΥΔΡΑ ΒΑΥ» Α.Ε. με κίτρινη γραμμή τα όρια της παραλίας, στην 
ίδια θέση και με μπλέ γραμμή τα όρια του παλαιού αιγιαλού. 

Η παρούσα απόφαση μαζί με την έκθεση και το διάγραμμα που προα- 
ναφέραμε να δημοσιευθούν στην Εφημερίδα της Κυβερνήσεως, σύμ¬ 
φωνα με τις διατάξεις του άρθρου 13 του Ν. 1078/1980. 

Πειραιάς, 6 Μαΐου 1991 
Ο Νομάρχης 

ΠΑΝΑΓΙΩΤΗΣ ΓΥΦΤΟΥΑΑΣ 


ΕΚΘΕΣΗ 

Επιτροπή καθορισμού των ορίων Αιγιαλού (Κοινή Υπουργική Απόφαση 
των Υπουργών Προεδρίας και Οικονομικών 0208/181/26.4.82), για 
τον καθορισμό των ορίων του αιγιαλού στον Δήμο Πόρου Τροιζηνίας 
στη θέση Φουρκαριά. 

Στον Γαλατά Πόρου σήμερα 4 Οκτωβρίου 1990 ημέρα Πέμπτη, οι 
πιο κάτω υπογράφοντες: 

α) Όλγα Τεσσέρη ως αναπληρωτής του Διευθυντή της Κτηματικής 
Υπηρεσίας Πειραιά, που απούσιαζε λόγω κωλύμματος. 

β) Νούσιος Νικόλαος Τοπογράφος Μηχανικός με Α' βαθμό. Προϊ¬ 
στάμενος Τεχνικού Τμήματος της Κτηματικής Υπηρεσίας Πειραιά. 

γ) Μοσχονίδης Γεώργιος Λιμενάρχης Ερμιόνης, που αποτελούμε την 
πιο πάνω Επιτροπή καθορισμού των ορίων Αιγιαλού δυνάμει της 
0208/181/26.4.1982 (ΦΕΚ 214/82 τ.Β') κοινής Υπουργικής από¬ 
φασης των Υπουργών Προεδρίας και Οικονομικών καθώς και της 
957451/2.3.90 απόφασης του Νομάρχη Πειραιά «περί συστάσεως 
Επιτροπής καθορισμού των ορίων του Αιγιαλού» συγκληθείσα κατόπιν 
της με αριθμό 957217/1.10.90 πρόσκλησης του Προέδρου της Επι¬ 
τροπής, μεταβήκαμε σήμερα στις 4 Οκτωβρίου 1990, ημέρα Πέμπτη 
και ώρα 11.00 π.μ. στη Φουρκαριά Πόρου Τροιζηνίας και αφού λάβαμε 
υπόψη μας: 

1. Το τοπογραφικό διάγραμμα και υψομετρικό διάγραμμα σε κλί¬ 
μακα 1:500 στη θέση Φουρκαριά του Δήμου Πόρου Τροιζηνίας που συ¬ 
ντάχθηκε τον Αύγουστο του 1989 από τον Τοπογράφο Μηχανικό 
Κων/νο Δ. Καραγιάννη, ελέχθηκε και θεωρήθηκε στις 14.2.1990 από 
την Διεύθυνση Τεχνικών Υπηρεσιών Νομαρχίας Πειραιά. 

2. Τις διατάξεις του Α.Ν. 2344/1940 όπως τροποποιήθηκε μέχρι 
σήμερα καθώς και τη σχετική Δικαστηριακή και Διοικητική Νομολογία. 

3. Την μετά από επιτόπια μετάβαση σχηματισθείσα αντίληψη για το 
πλάτος της βρέχόμενης ζώνης της ξηράς και λόγω του ότι: 

3α) Εντοπίσθηκαν ενδείξεις παλαιού αιγιαλού (αμιγώς αμμώδεις 
εκτάσεις σε βάθος περίπου 45 μ. από την ακτογραμμή, χαμηλά υψόμε-. 
τρα, υδροχαρής βλάστηση) και συνεπώς υφίσταται θέμα καθορισμού 
παλαιού αιγιαλού. 

3β) Η περιοχή βρίσκεται στο νοτιοανατολικό τμήμα της επαρχίας 
Τροιζηνίας απέναντι από την Νήσο Ύδρα, με όχι μεγάλο ανάπτυγμα 
πελάγους, με συνέπεια να μην έχουμε πολύ μεγάλες κυματώσεις, απο¬ 
φασίζουμε: 

1) Καθορίζει επί του πιο πάνω διαγράμματος την οριογραμμή του 
Αιγιαλού με ερυθρά συνεχή πολυγωνική γραμμή με τα στοιχεία 
1,2,3,4,5,....12,13,14 της οποίας οι κορυφές καθορίζονται με συντε¬ 
ταγμένες από το κρατικό δίκτυο Γ.Υ.Σ. 

2) Καθορίζει την οριογραμμή της παραλίας με κίτρινη συνεχή πολυ¬ 
γωνική γραμμή με τα στοιχεία 1’,2',3',4', ....12’,13',14’ παράλληλα 
προς την οριογραμμή του αιγιαλού και σε απόσταση 10.00 μέτρων από 
αυτήν, επειδή δεν εξυπηρετούνται οι σκοποί της παρ. 1 του άρθρου 7 του 
Α.Ν. 2344/40. 

3) Αποφαίνεται ότι υφίσταται παλαιός Αιγιαλός και καθορίζει αυτόν 
με μπλε πολυγωνική γραμμή και με τα στοιχεία 1”,2",3", του οποίου οι 
κορυφές καθορίζονται με συντεταγμένες από το Κρατικό Δίκτυο Γ.Υ.Σ. 

Ο Πρόεδρος 

ΟΛΓΑ ΤΕΣΣΕΡΗ - ΣΓΑΡΔΕΛΗ 
Τα Μέλη 

